Nafarroako Parlamentuko Mahaiak, 2019ko irailaren 23an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Ángel Ansa Echegaray jaunak aurkezturiko mozioa, zeinaren bidez Nafarroako Gobernua premiatzen baita kanpaina bat egin dezan, 5Garen helduerak ukitutako ia 370.000 nafarrak informatzeko, egon litezkeen auziak artatzeko kanalak gaitzeko eta egokitzapen horren jarraipena egiteko.

**2.** Nafarroako Parlamentuko Aldizkari Ofizialean argitara dadin agintzea.

**3.** Mozioa Unibertsitateko, Berrikuntzako eta Eraldaketa Digitaleko Batzordean izapidetzea, eta zuzenketak aurkezteko epea bukatzea eztabaidari ekiteko bilkura-egunaren aurrekoaren eguerdiko hamabietan.

Iruñean, 2019ko irailaren 23an

Lehendakaria: Unai Hualde Iglesias

MOZIOAREN TESTUA

Navarra Suma talde parlamentarioari atxikitako foru parlamentari Ángel Ansa Echegaray jaunak, Legebiltzarreko Erregelamenduan xedatuaren babesean, honako mozio hau aurkezten du, Unibertsitateko, Berrikuntzako eta Eraldaketa Digitaleko Batzordean eztabaidatzeko:

Mozioa, zeinaren bidez Nafarroako Gobernua premiatzen baita kanpaina bat egin dezan, 5Garen helduerak ukitutako ia 370.000 nafarrei informatzeko, egon litezkeen auziak artatzeko kanalak gaitzeko eta egokitzapen horren jarraipena egiteko.

5Garen helduerak berekin dakar Espainian telebistaren bigarren birsintonizazio handia egin behar izatea; hartara, eraikin komunitario ertain eta handi guztietan telebista-seinalea jasotzeko sistemak egokitu beharko dira.

Frekuentzien aldaketa bi fasetan eginen da Nafarroan: lehendabizikoa gaur abiatuko da, eta 26 udali eraginen die –gehienak, Erriberakoak, eta batzuk Iparraldekoak–; bigarrena, berriz, 2020aren hasieran.

Egokitzapenak 13.103 eraikini eta 369.249 nafarri eraginen die.

Erabaki proposamena:

1.- Kanpaina bat egin dadin ukitutako 370.000 nafarrei informatzeko beren telebistetan 5G teknologia baliatu ahal izateko hartu beharreko neurriei buruz.

2.- Ukitutakoek izan litzaketen auziak artatzeko kanalak gaitu daitezen.

3.- Egokitzapen horren jarraipena egin dadin.

Iruñean, 2019ko irailaren 18an

Foru parlamentaria: Ángel Ansa Echegaray